Berns salonger

Berns salonger on ylellinen puistoravintola ja hotelli Tukholman Berzelii park -puistossa.

Ravintolan perusti kondiittori Heinrich Robert Berns, ja se avasi ovensa 1. elokuuta 1863. Ravintolarakennuksen suunnitteli Johan Fredrik Åbom. Bernsin poika laajensi ravintolaa vuonna 1886, jolloin sen nimi muutettiin muodosta Berns salongen nykyiseen monikolliseen muotoonsa (”Bernsin salongit”). Ravintolalla oli vuodesta 1869 oma vakituinen orkesteri, ja siellä pidettiin konsertteja. Ravintolan yhteydessä toimi samalla varietee. Sisätilat ovat koristeelliset. Ravintolan yhteyteen rakennettiin 1980-luvun lopulla toimisto- ja konferenssitiloja.

Nykyään ravintolan yhteydessä toimii hotelli ja yökerho.

Lähteet

Aiheesta muualla

Bernsin kotisivu 

Tukholman rakennukset ja rakennelmat
Ravintolat Ruotsissa
Ruotsin hotellit